鳳池村天后宮

鳳池村天后宮座落喺香港新界元朗區屏山鳳池村，附近係朗屏邨，主要供奉天后娘娘。喺1994年被評為一級歷史建築，並喺2010年2月4號得到確認評級。附近嘅媽廟路同媽橫路都用天后宮命名，可見廟宇喺元朗嘅地位舉足輕重。

史
鳳池村天后宮估計喺清朝康熙年間起，根據廟裏面存有康熙二十三年鑄造嘅銅鐘，得知間廟喺嗰年或者更早之前起。天后宮喺光緒三十四年重修過。

建築
天后宮係傳統兩進一院三開間用青磚砌成嘅建築，正面成凹斗式，花崗石嘅門框，廟額頂寫住「天后宮」，院落封閉成香亭，屋頂正脊有博古嘅尾部。

祭儀同節慶
鳳池村村民時常都會到天后宮慶祝點燈同天后誕等節日。

古物古蹟辦事處香港傳統中式建築資訊系統：天后廟(鳳池村)

香港一級歷史建築
香港天后廟
屏山 (香港)
香港非物質文化遺產